Získali bod, ale po naši hráči po remíze 1:1 odchádzali z Bardejova sklamaní.
,,Cesta bola dlhá, domov sme prišli v noci o druhej," prezradila opora nášho tímu Péter Nagy, Na jeho hlase nebolo cítiť iba únavu, ale aj sklamanie. ,,Víťazstvo sme mali vo svojich rukách. Bohužiaľ, máme iba bod."
Podľa Petiho naše mužstvo hralo veľmi dobre. ,,Dodržali sme taktické pokyny nášho trénera, boli sme jasne lepším tímom. Dominovali sme, domáce mužstvo bolo nebezpečné iba po štandardkách. Okrem gólu sme mali veľa šancí. Ak premeníme aspoň jeden, vyhráme bez problémov. Takto až do konca duelu bolo stretnutie otvorené, domáci v závere vyrovnali. Bohužiaľ, taký je futbal. Verím tomu, že o týždeň v Trebišove získame tri body," pokračoval šamorínsky srdciar.
Na oddych nie je čas, v utorok nás čaká ďalší zápas. ,,Dnes máme voľno, zajtra trénujeme a v utorok hráme v Šuranoch. V Slovenskom pohári je pre našou povinnosťou postúpiť," dodal Péter Nagy.
Hajrá Somorja!